《过张天骥山人郊居》
宋代·苏辙

南山莫将归，下访张夫子。
黍稷满秋风，蓬麻翳邻里。
君年三十八，三十有归意。
躬耕奉慈亲，未觉锄櫌鄙。
读书北窗竹，酿酒南园水。
松菊半成阴，日有幽居喜。
客来时借问，问子何年起，新求西溪石，更筑茆堂址。
但令三岁熟，此计行亦遂。
堂成不出门，清名满朝市。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。